_:nc814046ad37943189aa6998f1ad4434bxb0
<http://schema.org/description>
"Az Orcs orcs orcs két olyan témát olvaszt magába, melyeknek elég nagy divatja vanmanapság. Az első a társasjátékos körökben jól ismert pakli építős mechanika, a másik pedig inkább a telefonos alkalmazások körében hódító tower defense játékmód.\n A játékban mindannyian egy-egy varázslót személyesítetek meg, akik megpróbálják megakadályozni szeretett tornyuk orkok általi elpusztulását. A zöld horda lényegében három féle egységtípusból áll, vannak gyenge goblinok és közönséges orkok, aztán a valamivel erősebb sámánok és hüllő lovasok, végül a legveszedelmesebb orkok, akik egyben a legnagyobb méretűek is. Minden játékos a köre elején felcsap egy kártyát, ami megmutatja melyik típusú ork bábuk közelednek a torony felé. Ezeken a kártyákon előfordulhat, hogy van valamilyen speciális képesség is, ami a játékosokat akadályozza a zöldbőrűek kiiktatásában.\n Természetesen, mint minden pakliépítős játékban, itt is van lehetőség újabb lapok vásárlására, amik segítségével egyre pusztítóbb varázslatokat lehet az ellenfélre szabadítani. A játék végén az a játékos nyer, aki a legtöbb győzelmi pontot tudja összeszedni. Ezeket a pontokat természetesen a „zöldek” eliminálásával lehet megszerezni, illetve van néhány kártya is, ami szintén győzelmi pontokat ér.\n  "
<https://jatszma.ro/products/orcs-orcs-orcs>